stanford-oval/wikipedia huggingface dataset:
El Ultimo Adios (The Last Goodbye)
מיקומי שיא

השיר לא הצליח להיכנס למצעדים, אך המיני-אלבום הצליח בשיאו להגיע אל המקום ה-197 במצעד הבילבורד 200.
|   ‏‏‏  מצעדים ודירוגים (2001)> מדינה |   ‏‏‏  מצעדים ודירוגים (2001)> מצעד |   ‏‏‏  מצעדים ודירוגים (2001)> מיקום שיא |
| --- | --- | --- |
|  ארצות הברית | בילבורד 200 | 197 |
|  ארצות הברית | מצעד האלבומים הלטיניים | 3 |
|  ארצות הברית | מצעד אלבומי הפופ הלטיניים | 2 |
128

שנת 128 היא השנה ה-28 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 128 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 128‎
נפטרים ב-128‎
As Sick As the Secrets Within

"As Sick As The Secrets Within" הוא שיר של להקת הרוק האמריקאית מרילין מנסון, שיצא ב-2 באוגוסט 2024 על ידי Nuclear Blast כסינגל הראשון של הלהקה מזה ארבע שנים. הסינגל המלווה בקליפ מוזיקלי הבוים על ידי ביל יוקיץ'.
הצלחה מסחרית

לאחר שבוע ימים, הקליפ של השיר זכה ליותר ממיליון צפיות ב-YouTube וכמעט 3 מיליון צפיות ברחבי העולם בכל הפלטפורמות הדיגיטליות.
בנוסף, השיר הגיע למקום הראשון במצעד '100 שירי הרוק החדשים' באייטונס. יתר על כן, הופיע לראשונה במקום הראשון במכירות מצעד שירי הרוק & האלטרנטיביים של בילבורד, ומכר 1,300 עותקים בשבוע הראשון שלו.
הערות שוליים

↑  Marilyn Manson Debuts New Music, "As Sick As the Secrets Within", Knotfest, ‏2024-08-02 (באנגלית)
↑  Blabbermouth, See MARILYN MANSON's Music Video For His New Single 'As Sick As The Secrets Within', BLABBERMOUTH.NET, ‏2024-08-02 (באנגלית)
↑  Nuclear Blast, Watch Marilyn Manson 'Raise The Red Flag', www.antimusic.com, ‏2024-08-17 (באנגלית)
↑  Top Rock Songs - iTunes Top 100 Rock Songs Chart 2024, PopVortex (באנגלית)
↑  Hugh McIntyre, Marilyn Manson Reaches A Special Milestone With His New Single, Forbes (באנגלית)
| מרילין מנסון |
| --- | --- | --- |
| חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן | חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן |  |
| אלבומי אולפן | Portrait of an American Family • Antichrist Superstar • Mechanical Animals • Holy Wood • The Golden Age of Grotesque • Eat Me, Drink Me • The High End of Low  •  Born Villain •  The Pale Emperor • Heaven Upside Down • We Are Chaos |  |
| מיני אלבומים | Smells Like Children • Remix & Repent |  |
| אלבומי הופעה | The Last Tour on Earth |  |
| אוספים | Lunch Boxes & Choklit Cows • Lest We Forget: The Best Of |  |
| --- | --- |
בקרת זהויות :  MusicBrainz release group: dbb611b9-9f10-449f-8cad-d5d83e17b202
F sharp

| --- | --- |

 פרדיגמות:  תכנות פונקציונלי, תכנות מונחה עצמים, עיבוד מקבילי
 תאריך השקה:  2005 
 מתכנן:  Don Syme, מיקרוסופט מחקר 
 מפתח:  Microsoft, The F# Software Foundation
 גרסה אחרונה:  16.8 (10 בנובמבר 2020) 
 טיפוסיות:  סטטית, חזקה, מוסקת (inferred)
 הושפעה על ידי:  C#, ‏Haskell,‏ ML,‏ Python‏ Scala,‏ Erlang,‏ Ocaml
 השפיעה על:   C# ,‏ Elm,‏ F*,‏ LiveScript
 רישיון:  רישיון MIT
 סיומת:  .fs .fsi .fsx .fsscript
 fsharp.org
 
F#, מבוטא אֵף שַׁארְפּ היא שפת תכנות כללית שנוצרה על ידי הארגון  ה-F# Software Foundation, חברת התוכנה מיקרוסופט ותורמים עצמאיים. #F  נחשפה בשנת 2005 ומשלבת תכנות פונקציונלי, אימפרטיבי ומונחה עצמים. זו שפה תכנות חוצה פלטפורמות בסביבת ה NET Core., אך היא יכולה גם לייצר קוד JavaScript לשימוש  דפדפני אינטרנט ולייצר קוד למעבדים גרפיים. ה-F# Software Foundation פיתח לשפה מהדר חוצה פלטפורמות תחת רישיון קוד פתוח.
#F נתמכת בסביבות הפיתוח המשולבות Visual Studio של מיקרוסופט ו JetBrains Rider, של JetBrains. ישנם תוספים לסביבות פיתוח אחרות, ביניהם  lonide, ההופך את סביבת הפיתוח ה-VSCode לסביבת פיתוח מלאה עבור #F. ישנם גם תוספים לסביבות פיתוח מסורתיות כמו Vim ו- Emacs.
#F שייכת למשפחת שפות ML.  היא החלה את דרכה כמימוש של העקרונות המרכזיים של שפת OCaml והושפעה משפות C#, פייתון, Haskell, Scala ו-Erlang.
היסטוריה > היסטורית גרסאות

| גרסה | ספסיפקציות הגרסה | תאריך פרסום הגרסה | פלטפורמות | סביבות הריצה |
| --- | --- | --- | --- | --- |
| F# 1.x |  | מאי 2005 | Windows | .NET 1.0 - 3.5 |
| F# 2.0 | אוגוסט 2010 | אפריל 2010 | Linux, macOS, Windows | .NET 2.0 - 4.0, Mono |
| F# 3.0 | נובמבר 2012 | אוגוסט 2012 | Linux, macOS, Windows; JavaScript, GPU | .NET 2.0 - 4.5, Mono |
| F# 3.1 | נובמבר 2013 | אוקטובר 2013 | Linux, macOS, Windows; JavaScript, GPU | .NET 2.0 - 4.5, Mono |
| F# 4.0 | ינואר 2016 | יולי 2015 |  |  |
| F# 4.1 |  | מרץ 2017 | Linux, macOS, Windows, JavaScript, GPU | .NET 3.5 - 4.6.2, .NET Core, Mono |
| F# 4.5 |  | אוגוסט 2018 | Linux, macOS, Windows, JavaScript, GPU | .NET 4.5 - 4.7.2, .NET Core SDK 2.1.400 |
| F# 4.7 |  | ספטמבר 2019 |  |  |
| F# 5.0 |  | נובמבר 2020 | Linux, macOS, Windows, JavaScript, GPU | .NET Core SDK 5.0.100 |
היסטוריה > אבולוציית השפה

#F משתמשת בפיתוח והנדסת תוכנה פתוחה. אבולוציית השפה מנוהלת על ידי מדען המחשב דון סיים (Don Syme) מתאגיד מיקרוסופט, יחד עם F# Software Foundation. גרסאות מוקדמות של השפה עוצבו על ידי מיקרוסופט, וחטיבת החקר של מיקרוסופט ( Microsoft Research, (אנ')) בסביבת פיתוח סגורה.
פיתוח #F החל בחטיבת החקר של מיקרוסופט, בקיימברידג', בריטניה. השפה במקורה תוכננה ומומשה על די דון סיים. שמה של #F, לפי צוות הפיתוח של #F, נגזר מהאות F, המייצגת את המילה Fun. בגרסה 1.0, הוספו פיצ'רים רבים בסיסיים, כגון תמיכה בתכנות פונקציונלי, אימפרטיבי ומונחה עצמים, structs, מבני נתונים מסוג tuple, מודולים ומודולים מקוננים וכו'. בגרסה 3.0 הוספה תמיכה בספריית LINQ, אשר מאפשרת לכתוב קוד דקלרטיבי דמוי SQL ב-#F. ספריה זו זמינה גם ב-#C מגרסה 3.0 וכן ב- Visual Basic.
כלי הפיתוח של #Visual F עבור ויז'ואל סטודיו, סביבת פיתוח משולבת מבית מיקרוסופט, מפותחים גם הם על ידי מיקרוסופט. בנוסף, הארגון F# Software Foundation פיתח מהדרים בעלי קוד פתוח, וכלים אשר משתלבים עם מהדרי הקוד הפתוח שיצרה מיקרוסופט.
סקירת השפה > תכנות פונקציונלי

#F היא שפת תכנות פונקציונלית אשר משתמשת בטכניקת הסקת טיפוסים (type inference), כלומר, מתכנת בשפה לא צריך להגדיר את טיפוסי הנתונים ( int, string וכדומה) - המהדר יסיק זאת לבד במהלך ההידור. #F מאפשרת גם הגדרת טיפוסים באופן ישיר על ידי המתכנת, ואף דורשת שימוש בכך במצבים מסוימים.
#F היא שפה מבוססת ביטויים אשר משתמשת בעיקר בטכניקת פישוט הביטויים הנפוצה eager evaluation, שלפיה ביטוי יפושט כאשר ברגע שהוא מקושר למשתנה, וכן בטכניקת- lazy evaulation במקרים מסוימים, שלפיה ביטוי יפושט רק כאשר נעשה בו שימוש.
על מנת ליצור משתנה ב F# ולבצע לו השמה לערך, ניתן להשתמש במילה השמורה let. לדוגמה, הביטוי
let y = 6 + 3
מבצע השמה לביטוי 6+3, אשר מפושט ל-  9, למשתנה y .

בנוסף, F# מאפשר שימוש ב sequence expressions, אשר מגדירים sequence, בתחביר seq { ... }, רשימה, בתחביר [ ... ], ומערך, בתחביר [| ... |], בתוך קוד אשר מייצר ערכים. לדוגמה:
seq { for b in 0 .. 25 do
 if b < 15 then
 yield b*b }
קטע קוד זה מצרף ל-sequence מספרים בין 0 ל-15, בתוך התחום 0 עד 25 . שימוש ב-sequence expressions הוא מקרה פרטי של עקרון הנקרא computation expressions.
סקירת השפה > תכנות אימפרטיבי

#F תומכת גם ברכיבים רבים אשר מאפיינים תכנות פקודתי (imperative programming) שביניהם:
לולאות for
לולאות while
מערכים, אשר נוצרים באמצעות התחביר [| ... |].
מבנה נתונים מסוג מילון, ( Hash Table ), באמצעות התחביר dict [ ... ] או באמצעות הטיפוס System.Collections.Generic.Dictionary<_,_> .
יתר על כן, ניתן לסמן ערכים ושדות מסוג record ככאלו אשר יכולים להשתנות, ולא רק קבועים, באמצעות המילה השמורה mutable.לדוגמה:
// Define 'x' with initial value '1'
let mutable x = 1
// Change the value of 'x' to '3'
x <- 3
סקירת השפה > תכנות מונחה עצמים

סימון של נקודה, על מנת למשל לגשת לתכונות ופעולות מתוך אובייקט או מתוך מחלקה, או לגשת למחלקה או אוסף מחלקות מתוך ספרייה מיובאת. לדוגמה: x.Name
ביטויי אובייקטים, לדוגמה: { new obj() with member x.ToString() = "hello" }
בניית אובייקטים באמצעות המילה השמורה new. לדוגמה: ()new Form
בחינת טיפוסים, לדוגמה: x :? string בוחן האם x הוא מהטיפוס מחרוזת (string) .
המרה בין סוגי נתונים (type coercions) . לדוגמה: x :?> string
קבלת פרמטרים בעלי שמות: (Named Arguments), לדוגמה: ., (x.Method(someArgument=1
אתחול תכונות בשמותיהן בפעולה בונה: ("new Form(Text="Hello
פרמטרים אופציונליים: לדוגמה, (x.Method(OptionalArgument=1
הגדרות סוג אובייקט ב F# יכולות להיות מחלקה, struct, interface, enum, ו- delegate . דוגמה להגדרה של סוג אובייקט פשוט המייצג אדם ( Person ) :
/// A simple object type definition
type Person(name : string, age : int) =
 member x.Name = name
 member x.Age = age
קהילת קוד פתוח

פרק זה לוקה בחסר. אנא תרמו לוויקיפדיה ו.
קהילת הקוד הפתוח של #F כוללת את הארגון F# Software Foundation, ואת Open Source Group ב-GitHub. פרויקטים בעלי קוד פתוח פופולריים ב-#F:
Fable, an F# to Javascript transpiler based on Babel.
Paket, an alternative package manager for .NET that can still use NuGet repositories, but has centralised version-management.
FAKE, an F# friendly build-system.
Giraffe, a functionally oriented middleware for ASP.NET Core.
Suave, a lightweight web-server and web-development library.
ראו גם

מיקרוסופט
C#
LINQ
1602

שנת 1602 היא השנה השנייה במאה ה-17. זוהי שנה רגילה, שאורכה 365 ימים. 1 בינואר 1602 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

14 ביולי – הקרדינל מזראן, מדינאי צרפתי (נפטר ב-1661)
20 בנובמבר – אוטו פון גריקה, פיזיקאי וממציא גרמני (נפטר ב-1686)
ראו גם

ילידי 1602‎
נפטרים ב-1602‎
Beacon Press

לוגו ההוצאה
Beacon Press היא הוצאת ספרים אמריקאית אשר הוקמה בשנת 1854 ומושבה בבוסטון. ההוצאה מופעלת על ידי הארגון הדתי ליברלי "איגוד היוניטרים האוניברסיליסטים" כארגון ללא מטרות רווח. ההוצאה חברה באגודה האמריקאית של הוצאות לאור של אוניברסיטאות (Association of American University Presses). ההוצאה מפרסמת במגוון של סוגות בהן שירה, פרוזה, היסטוריה, ביוגרפיות, חינוך, פילוסופיה, פסיכולוגיה ועוד.
בין הכותבים שפרסמו בהוצאה נמנים: מרי דיילי, ג'יימס בולדווין, ויקטור פראנקל, קורנל וסט, הרברט מרקוזה וג'יין אייזנר.
Internet Broadway Database

| --- | --- |
למעלה:צילום מסך של דף הבית של האתר
למעלה:צילום מסך של דף הבית של האתר
 סוג:  בסיס נתונים לתיאטרון
 תקופת הפעילות:  20 בנובמבר 2000 – הווה (23 שנים)
 מייסדים:  ליגת הברודוויי
 בעלות:  ליגת הברודוויי 
 שירותים עיקריים:  סיפוק מידע על הפקות ושחקנים בתיאטראות ברודוויי
 http://www.ibdb.com
 
Internet Broadway Database (ידוע גם בראשי התיבות IBDB; בתרגום חופשי לעברית: מאגר המידע האינטרנטי של ברודוויי) הוא אתר אינטרנט המכיל בסיס נתונים מקוון של ההפקות של תיאטראות ברודוויי והשחקנים שבו. הוא מופעל על ידי מחלקת המחקר של "ליגת ברודוויי", איגוד הסחר של קהילת התיאטרון המסחרי בצפון אמריקה.
האתר מספק תיעוד של הפקות מראשית התיאטרון בניו יורק במאה ה-18 ועד היום. התיעוד הוא על אנשים רלוונטיים שקשורים לנושא, כמו גם עובדות מעניינות וסטטיסטיקות של הפקות.
בסיס הנתונים הראשוני נהגה בשנת 1995 על ידי קרן האוזר, ראש מחלקת המחקר של הליגה לתיאטרון והפקה אמריקאית (שנקראת כיום "ליגת ברודוויי").
ראו גם

Internet Movie Database - ‏IMDb
72 המסוכנים של אוסטרליה

| --- | --- |
 סוגה:  סדרות טבע
 מנחים:  מיטש ריאן
 שחקנים:  ריצ'רד פיצפטריק ג'יימי סימור ריצ'רד שיין גרי דייוויס בריאן פריי
 זוכים:  עמלץ לבן
 ארץ מקור:  אוסטרליה אוסטרליה
 שפות:  אנגלית 
 מספר עונות:  1
 מספר פרקים:  12
 הפקה
 הפצה:  נטפליקס 
 אורך פרק:  45 דקות
 שידור
 רשת שידור:  ערוץ נשיונל ג'יאוגרפיק Nat Geo Wild Animal Planet
 תקופת שידור מקורית:  2 בספטמבר 2014 – 18 בנובמבר 2014
 קישורים חיצוניים
 אתר רשמי
 דף התוכנית ב-IMDb
 
72 המסוכנים של אוסטרליה (באנגלית: 72 Dangerous Animals Australia) היא סדרת טבע תיעודית אוסטרלית ששודרה בערוץ נשיונל ג'יאוגרפיק ב-2 בספטמבר עד 18 בנובמבר 2014. בהמשך היא התווספה לנטפליקס, יחד עם סדרות דומות. התוכנית כוללת 12 פרקים באורך 45 דקות בערך, בקריינותו של מיטש ריאן.
התוכנית הכוללת 12 פרקים מכילה רשימה של 72 בעלי חיים מסוכנים ביבשת אוסטרליה וטסמניה (אם כי בפועל יש רק 71) ומכריעים מי החיה הקטלנית והמאיימת מכולם. כל פרק מכיל 5—7 חיות המדורגים לפי סכנתם לאדם. בסוף כל פרק ישנה רשימה של 10 היצורים הקטלניים ביותר שעלו ובסיום פרק 12 מוכרעת התחרות על 20 המקומות הראשונים, בהם גם חיות שהגיעו במקומות לא ראשונים בפרקם.
התוכנית מלווה בהסברים של חוקרים רבים, ביניהם: ריצ'רד פיצפטריק (אנ'), ג'יימי סימור (אנ'), ריצ'רד שיין (אנ'), גרי דייוויס ובריאן פריי וכן עדויות של ניצולי פגיעות שונות.
פרקים

פרק 1 - מים מסוכנים:
תנין ג'ונסטון (מקום 3)
פתן חום דוגיטי (מקום 2)
כריש שורי (מקום 1)
קרפדת קנים (מקום 6)
קטלנית זעירה (מקום 4)
מסורניים (מקום 5)
פרק 2 - מהיר ועצבני:
ברווזן (מקום 6)
עכביש המשפך של סידני (מקום 2)
קנידוגלניס מקרוצפלוס (מקום 5)
עש מהמין Euproctis lutea (אנ') (מקום 4)
פתן חום מערבי (מקום 1)
תאו המים (מקום 3)
פרק 3 - חיים או מתים:
חרוט (מקום 1)
קנגורו (ובעיקר אדום ואפור מזרחי) (מקום 3)
נחש טיגריסי (מקום 2)
זאב טסמני (מקום 6)
שושנות ים (מקום 5)
עקעק אוסטרלי (מקום 4)
פרק 4 - טרוריסטים זעירים:
כרישי שונית (כרישון לבן-קצוות, כריש שונית אפור, כריש שחור-סנפירים, כריש לבן-שוליים) (מקום 3)
קזואר מצוי (מקום 5)
יתוש (אדס ו-Culex annulirostris) (מקום 1)
פיתון זית (מקום 6)
זהרון (מקום 4)
אקרית מהמין Ixodes holocyclus (אנ') (מקום 2)
פרק 5 - רוצחים עתיקים:
פתן חום מזרחי (מקום 1)
מורניים (מקום 3)
נמלת הבולדוג (מקום 5)
פתן שחור אדום-בטן (מקום 4)
תמנון כחול-טבעות (מקום 2)
דינגו (מקום 6)
פרק 6 - הפחד הגדול ביותר:
עמלץ לבן - חלק ראשון (מקום 1)
עכביש Missulena bradleyi ממשפחת האקטינופודיים (אנ') (מקום 4)
שלפוחן מהמין Physalia utriculus (צר') (מקום 3)
עקרב מהסוג Urodacus (אנ') (מקום 5)
עמלץ לבן - חלק שני (מקום 1)
תולעת רב-זיפית מהמין Hermodice carunculata (אנ') (מקום 6)
חזירי פרא (מקום 2)
פרק 7 - יצורים אכזריים:
אריה ים אוסטרלי (מקום 2)
טרנטולות (מקום 4)
בויגה עצים חום (מקום 6)
אבנון (מקום 1)
עטלפי פרי (מקום 3)
הופלוצפלוס סטפנסי (מקום 5)
פרק 8 - מוות מיידי:
אמו (מקום 6)
שד טסמני (מקום 5)
נחש מולגה (מקום 2)
כוח אוסטרלי (מקום 3)
כוח התחרה (מקום 4)
קטלנית אוסטרלית (מקום 1)
פרק 9 - רואים אדום:
טריגוניים (מקום 3)
נמלי אש (מקום 5)
נפוחיתיים וקיפודגיים (מקום 4)
דבורת הדבש (מקום 1)
אוסטרלפס סופרבוס (מקום 2)
נדל מהמין Ethmostigmus rubripes (אנ') (מקום 6)
פרק 10 - אורבים בעשב:
סלעניים - בעיקר מהסוג Demania (מקום 3)
גמלי פרא (מקום 5)
פתני ים (מקום 2)
טאיפן (טאיפן חופים, טאיפן פנים-יבשתי וטאיפן מרחבי המרכז) (מקום 1)
עקצן ממין Lychas marmoreus (צר') (מקום 4)
פרק 11 - נשיכות אכזריות:
אלמנה אוסטרלית (מקום 2)
שטח-ראש בסנסי (מקום 4)
תנין הים (מקום 1)
צרעה גרמנית (מקום 3)
סרטן הקוקוס (מקום 5)
צרעת עכבישים מהסוג Pepsis (אנ') (מקום 6)
פרק 12 - סכנות לא צפויות:
כריש טיגרי (מקום 2)
נמלת בולדוג מהמין Myrmecia pilosula (אנ') (מקום 4)
חוברה אוסטרלית (מקום 6)
פתן קולט (מקום 3)
פתן המוות (מקום 1)
עכביש Lampona ממשפחת הלמפוניים (אנ') (מקום 5)
סיכום (בסיום פרק 12):
במקום האחרון נמצא הזאב הטסמני שנכחד מהעולם.
ראו גם

72 החיות המסוכנות ביותר: אסיה
72 חיות מסוכנות: אמריקה הלטינית
72 החיות החמודות ביותר
הערות שוליים

↑  לא כל המיונים מכירים במין זה, אחרים מאחדים אותו עם השלפוחן המצוי
↑  שני מיני הכוח הופיעו באותה פינה אך קיבלו מיקומים נפרדים
↑  שני מיני הכוח הופיעו באותה פינה אך קיבלו מיקומים נפרדים
↑  החוברה מוצגת כיצור לא מזיק לצד וומבט שעיר-אף וחרדון הצווארון, אשר עלולים לתקוף בעיתות דחק
↑  3 מינים של פתן חום (פתן חום מזרחי, פתן חום מערבי ופתן חום דוגיטי) הוצגו בכל פרק בנפרד עד לסוף פרק 6, אך אוחדו למיקום אחד ברשימה הסופית
| זיכיון 72 |
| --- | --- | --- |
| ראשי | 72 המסוכנים של אוסטרליה (2014) • 72 חיות מסוכנות: אמריקה הלטינית (2017) • 72 החיות המסוכנות ביותר: אסיה (2018) |  |
| אחר | 72 החיות החמודות ביותר (2016) • 72 מקומות שמסוכן לחיות בהם (2018) |  |
1274

שנת 1274 היא השנה ה-74 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

7 במאי – פתיחת כינוס הקונציל השני של ליון. הכנסייה הקתולית דנה ב"שחרור" ארץ הקודש מן המוסלמים ובפילוג הכנסייה הנוצרית. הכנסייה מחליטה להעמיד מעשר כספים לטובת מסעות הצלב ועל מדיניות לפתרון הפילוג (שאינה מצליחה)
24 ביוני – בנורווגיה נכנס לתוקף קודקס החוקים שהגה המלך מגנוס השישי, הלנדסלוב. הקודקס הוא אוסף החוקים המשמעותי בסקנדינביה של ימי הביניים ומוסיף להשפיע על המערכת המשפטית במדינות האזור גם כיום
2 באוגוסט – שנתיים לאחר מותו של הנרי השלישי, מלך אנגליה, שב בנו אדוארד ממסע הצלב התשיעי ומוכתר רשמית כמלך אנגליה
12 באוגוסט – לאחר מותו של דוזונג עולה בנו בן הארבע גונג לשלטון כקיסר סין. הדבר מסמל את שקיעתה של שושלת סונג
21 באוגוסט – פיליפ השלישי, מלך צרפת נישא למארי מברבנט, אשתו השנייה
20 בנובמבר – קרב בונאי, אחד מימי השיא של ניסיונות המונגולים בראשות קובלאי חאן לפלוש ליפן. הקרב מוכרע, למרות כוח מונגולי עדיף, לטובת היפנים, שמייחסים את הסופה שבלמה את ההתקדמות המונגולית לאל הרעם, ראיג'ין
אירועים > ללא תאריך מוגדר

נובמבר: הדיאט בנירנברג מחליט להורות על השבת כל האדמות שנלקחו על ידי המלכים השונים אחרי מותו של פרידריך השני, קיסר האימפריה הרומית הקדושה לרודולף הראשון, קיסר האימפריה הרומית הקדושה. כל המלכים מצייתים, למעט אוטקר השני, מלך בוהמיה
ספרות: בונווסטין דה לה ריבה יוצר ומפרסם את "Libro de le tre scritture", החיבור הראשון במילאנזית, הנחשב כיום לאחד מאבני היסוד של הספרות האיטלקית
דת: ניצ'ירן, מייסד הכת הבודהיסטית ניצ'ירן פורש למנזר מינובו
פלישת מונגולים ליפן.
פרסום Summa Theologica, ספר פילוסופי של תומאס אקווינס.
נולדו

11 ביולי – רוברט דה ברוס, מלך סקוטלנד (נפטר ב-1329)
4 באוקטובר – רודולף הראשון, דוכס בוואריה, דוכס בוואריה (נפטר ב-1319)
נפטרו

7 במרץ – תומאס אקווינס, פילוסוף ותאולוג איטלקי (נולד ב-1225)
15 ביולי – בונוונטורה הקדוש, פילוסוף ותאולוג איטלקי (נולד ב-1221)
ראו גם

ילידי 1274‎
נפטרים ב-1274‎
1278

שנת 1278 היא השנה ה-78 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 1278‎
נפטרים ב-1278‎
726

שנת 726 היא השנה ה-26 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 726‎
נפטרים ב-726‎
Faith (שיר של סטיבי וונדר)

Faith (בעברית: אמונה) הוא סינגל שהוקלט על ידי הזמר-יוצר סטיבי וונדר, ביחד עם הזמרת-יוצרת האמריקאית אריאנה גרנדה, מתוך פסקול הסרט "לשיר". השיר יצא לאור ב-4 בנובמבר 2016, כסינגל הראשון מתוך הפסקול.
השיר הגיע למקום הראשון במצעד השירים של מדיה פורסט.
רקע והפקה

השיר נכתב על ידי ראיין טדר, בני בלנקו ופרנסיס פרידה סטארליט והופק על ידי טדר ובלנקו. במהלך טקס פרסי גלובוס הזהב ה-74 זכה השיר למועמדות בקטגוריית "השיר המקורי הטוב ביותר", אך לא זכה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  איטליה | מצעד הסינגלים האיטלקי | 51 |  |
|  יפן | יפן הוט 100 | 48 |  |
|  ישראל | מדיה פורסט ישראל | 1 |  |
|  סקוטלנד | מצעד הסינגלים הסקוטי | 64 |  |
|  פולין | ZPAV | 24 |  |
|  פלנדריה | אולטראטופ 50 | 39 |  |
|  צרפת | SNEP | 103 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 4 בנובמבר 2016 | הזרמת מוזיקה • הורדה דיגיטלית | יוניברסל מיוזיק גרופ • ריפבליק |  |
| איטליה | 4 בנובמבר 2016 | רדיו שירים עכשוויים | יוניברסל מיוזיק גרופ |  |
Be with Me

| --- | --- |

 בימוי:  אריק קו 
 הופק בידי:  בריין הונג 
 תסריט:  אריק קו, Kim Hoh Wong 
 עריכה:  לו האווי לינג 
 שחקנים ראשיים:  תרזה פו לין צ'ן, סמנתה טן, אזן לי, סיט קנג יאו
 מוזיקה:  קיווין מתיוז, כריסטיאן שם
 צילום:  אדריין טן 
 מדינה:  סינגפור 
 חברה מפיצה:  האחים וורנר 
 שיטת הפצה:  וידאו על פי דרישה 
 הקרנת בכורה:  2005 
 משך הקרנה:  93 דק' 
 שפת הסרט:  קנטון, אנגלית
 סוגה:  דרמה, חצי-תעודה
 אתר רשמי
 דף הסרט ב־IMDb
 
Be with Me הוא סרט דרמה סינגפורי עטור פרסים, משנת 2005. הסרט ייחודי בזה שיש בו מעט מאוד דיאלוגים. הוא ייחודי גם בזה, שחלקים ממנו הם תיעודיים וחלקים אחרים בדיוניים. חלק מהדמויות המתועדות בחלקים התיעודיים, עוברות לשחק את עצמן, בקטעים הבדיוניים, לצד הדמויות הבדיוניות. שפות הסרט הן אנגלית וקנטון.
מרבית הסרט מתעדת את אורח חייה של תרזה פו לין צ'אן – מורה לאנגלית, חירשת ועיוורת. מדי פעם, הסרט עובר להתרכז בשתי עלילות בדיוניות, בלתי תלויות, שבהן מתוארים סיפורי אהבה. לקראת סוף הסרט, שלושת הסיפורים מתאחדים. עלילות האהבה מתגלות כאהבה נכזבת. תרזה פו לין צ'ין, שהופכת כביכול לעדה לשני סיפורים אלו, מספרת לקהל, בקצרה, את סיפור חייה.
תרזה פו לין צ'ין מספרת כי היא התעוורה והתחרשה בילדותה. אבל נפשה התגברה על האסון הזה. היא למדה אנגלית רק אחרי שהתעוורה והתחרשה. היא הצליחה במעשיה ואפילו הפכה למורה לאנגלית. אבל על דבר אחד היא לא התגברה מעולם – על פרשת אהבה נכזבת.
CouchSurfing

| --- | --- |

 סוג:  עסק 
 תקופת הפעילות:  2 באפריל 2003 – הווה (21 שנים) 
 מייסדים:  קייסי פנטון 
 www.couchsurfing.com
 
CouchSurfing (תרגום חופשי לעברית: "גלישת ספה") הוא אתר אינטרנט המקשר בין מטיילים לאוכלוסייה מקומית, שיש באפשרותה וברצונה להציע לינה ללא כל התניה כספית. האתר הושק בשנת 2003 על ידי קייסי פנטון. האתר מופעל על ידי תאגיד בשם Couchsurfing International.
נכון לאוקטובר 2020 רשומים באתר כ-12,000,000 משתמשים בקירוב, כאשר ריכוזם הגדול באירופה ובאמריקה הצפונית.
שם האתר הוא תחדיש, המתייחס למעבר וללינה במספר בתים שונים של חברים, כאשר הלינה מתקיימת בכל מקום פנוי אפשרי זמין, בהם הספה שבבתי החברים.
החברות באתר

החברים באתר יכולים לספק מידע על עצמם ותמונות של עצמם, ובנוסף יכולים לציין מהן אפשרויות הלינה שהם מציעים בביתם לחברי האתר, אם בכלל. ככל שהחברים באתר מספקים מידע רב יותר, עולים הסיכויים לכך שמשתמש אחר יחליט שהם אמינים מספיק בשביל להתארח אצלם או לארח אותם. החברים באתר יכולים לחפש מארחים פוטנציאלים לפי מספר פרמטרים כגון גיל, מין, מיקום ולפי רמת הפעילות באתר. האירוח לא כרוך בעלויות, מלבד החזר הוצאותיו של המארח (כגון אוכל).
האתר מספק מדריכי טיולים ופורומים בהם החברים יכולים לחפש שותפים למסע או לקבל ייעוץ. חברי האתר נוהגים לארגן לעיתים קרובות גם פעילויות שונות כגון טיולי קמפינג, מפגשים ואירועי ספורט שונים.
האתר כולל מסד נתונים של מאות אירועים צפויים, המאורגן על ידי חברי האתר, ובהם האירוע השנתי "מחנה חוף ברלין" ("Berlin Beach Camp") המושך אליו למעלה מ-1,000 משתתפים, האירוע השנתי "WinterCamp", ומסיבות שונות המתקיימות בערב השנה האזרחית החדשה (הסילבסטר) בערים שונות ברחבי אירופה. אישים נודעים שחברים באתר הם, בין היתר, ג'וליאן אסאנג' ודניאל בדינגפילד.
האתר כולל מערכות בקרת בטיחות פנימיות, אשר מאפשרות למשתמשיו לבקר את איכותם של המשתמשים האחרים.
האתר מכיל מידע המסייע למטיילים, ובכלל זה הצעות לבילוי, סיוע למהגרים בהתחלת חיים חדשים במדינה זרה ומדריכי תיירים אינטראקטיביים הניתנים לעריכה על ידי המשתמשים עצמם.
מאז אמצע 2020 האתר גובה תשלום בעבור השימוש בו. צוות האתר הסביר את גביית התשלום בכך שמגפת הקורונה גרמה לירידה משמעותית בשימוש באתר ובפרסום בו, ולכן נדרש מקור מימוני נוסף לפעילות האתר, באמצעות גביית תשלום מהמשתמשים.
דמוגרפיה

נכון לאוקטובר 2020 מונה האתר מעל ל-12,000,000 משתמשים רשומים, שהתגוררו בלמעלה מ-200,000 יישובים ב-250 מדינות וטריטוריות ברחבי העולם. מעל ל-20% ממשתמשי האתר ציינו את ארצות הברית כמדינתם. מדינות נוספות בעלות אחוז משתמשים גבוה הן גרמניה, צרפת, קנדה ואנגליה. העיר בה מתגוררים המספר הגדול ביותר של משתמשים היא ניו יורק.
ישראל היא "מעצמת CouchSurfing" ביחס לגודלה. מבחינת מספר המשתמשים ישראל מדורגת במקום ה-26 בעולם עם 25,338 משתמשים, שמהווים 0.7% מהקהילה (נכון לדצמבר 2011). באתר לא קיים דירוג של המדינות על פי מספר המשתמשים ביחס לאוכלוסייה בהם.
כ-71 אחוזים מהמשתמשים באתר הם דוברי אנגלית. כ-18% מהם דוברי צרפתית, כ-17% דוברי ספרדית וכ-15% דוברי גרמנית.
הגיל הממוצע של המשתמשים באתר הוא 28.
רקע

מייסד האתר הוא סטודנט אמריקני בשם קייסי פנטון (Casey Fenton). על פי תיאורו של פנטון, הרעיון לאתר עלה לאחר שהצליח למצוא טיסה זולה מבוסטון לאיסלנד וחיפש מקום ללון בו. פנטון החל לשלוח אימיילים ל-1,500 סטודנטים מקומיים אקראיים באיסלנד בשאלה אם יוכל ללון בביתם במהלך שהותו באיסלנד. לבסוף קיבל מעל ל-50 הצעות לינה שונות. בעקבות כך, במהלך הטיסה חזרה לבוסטון הוא החל לשקוד על פיתוח האתר. במהלך שנת 1999 רכש את הכתובת CouchSurfing.com. פנטון פיתח את האתר לסירוגין במהלך השנים שלאחר מכן, והוא הושק לבסוף בגרסת בטא בינואר 2003.
בתחילת דרכו היה מספר המשתמשים באתר נמוך מאוד. עד סוף שנת 2004 היו באתר קצת יותר מ-6,000 חברים. בשנת 2005, החל מספר המשתמשים באתר לעלות באופן משמעותי. עד לסוף שנת 2005 הגיע מספר החברים באתר לקצת פחות מ-45,000 חברים.